ΓΡΑΠΤΗ ΕΡΩΤΗΣΗ E-1326/00

υποβολή: Hiltrud Breyer (Verts/ALE) προς την Επιτροπή

(27 Απριλίου 2000)

Θέμα: Μόλυνση ισπανικών οπωροκηπευτικών από παρασιτοκτόνα και σχέδιο καθιέρωσης ευρωπαϊκού διαβατηρίου παρασιτοκτόνων

Δεδομένου ότι εδώ και εβδομάδες εντοπίζονταιψηλές συγκεντρώσεις καταλοίπων παρασιτοκτόνων σε ισπανικά οπωροκηπευτικά, όπως αναφέρει η Ομοσπονδιακή Ένωση Γερμανικών Επιχειρήσεων Εμπορίου Οπωροκηπευτικών (BVF) (DER SPIEGEL 9/2000 σελ. 86), και στο πλαίσιο του σχεδίου καθιέρωσης ευρωπαϊκού διαβατηρίου παρασιτοκτόνων, προκειμένου να επιτευχθεί συμμόρφωση με την επιταγή διαφάνειας για την ασφάλεια των τροφίμων και να καταστεί δυνατή η διεξαγωγή αποτελεσματικών ελέγχων των τροφίμων η βουλευτής ερωτά:

1. Γνωρίζει η Επιτροπή ότι εδώ και μερικές εβδομάδες παραδόθηκαν στη Γερμανία ισπανικές πάπρικες μολυσμένες σεψηλό βαθμό με παρασιτοκτόνα και ότι είχε σημειωθείπέρβαση των επιτρεπτών ανωτάτων ορίων περιεκτικότητας του αντικαριακού παρασκευάσματος Methiocard;

Εάν ναι, πότε έλαβε η Επιτροπή τα σχετικά στοιχεία και σε ποιο βαθμό ενημερώθηκε η κοινή γνώμη;

2. Ποια είναι τα μέτρα που σχεδιάζει να δρομολογήσει η Επιτροπή προκειμένου να συμμορφωθεί με την επιταγή της διαφάνειας στον τομέα της ασφάλειας τροφίμων;

3. Δεδομένου ότι ολοένα και περισσότερο χρησιμοποιούνται περισσότερα φυτοφάρμακα των οποίων η χρήση δεν είναι γνωστή στους ελεγκτές τροφίμων, η αναζήτηση καταλοίπων τους είναι αναποτελεσματική και αντιβαίνει στην επιταγή διαφάνειας για την ασφάλεια των τροφίμων. Ποια είναι τα μέτρα που μελετά η Επιτροπή προκειμένου να τερματισθεί αυτή η αφόρητη κατάσταση;

4. Διαβλέπει η Επιτροπή δυνατότητες καθιέρωσης σε επίπεδο Ευρωπαϊκής Ένωσης ενός δεσμευτικού ευρωπαϊκού διαβατηρίου παρασιτοκτόνων, στο οποίο ο παραγωγός θα σημειώνει τα διάφορα παρασιτοκτόνα που έχουν χρησιμοποιηθεί καθ' όλη τη σειρά καρποφορίας, ώστε να καταστεί δυνατός ο αποτελεσματικός έλεγχος των τροφίμων (ψευδή στοιχεία στο διαβατήριο παρασιτοκτόνων θα μπορούσαν να συνεπάγονται κυρώσεις);

Εάν όχι, ποια εμπόδια παρακωλύουν την καθιέρωση ενός τέτοιου ευρωπαϊκού διαβατηρίου παρασιτοκτόνων;

Απάντηση του κ. Byrne εξ ονόματος της Επιτροπής

(23 Ιουνίου 2000)

Η Επιτροπή δεν έχει λάβει γνώση τωνπερβολικών καταλοίπων μεθειοκάρμπ. Εντούτοις, η Επιτροπή ενημερώθηκε μέσω του συστήματος ταχείας προειδοποίησης για τις ζωοτροφές, ότι κατά τα τέλη του 1999 και τις αρχές του 2000 κυκλοφορούσαν στην Κοινότητα ισπανικά πιπέρια που περιέχουνπερβολικά κατάλοιπα μεταμιδοφός, ακεφάτ και ενδοσουλφάν. Όλα τα παραλειφθένα στοιχεία διαβιβάστηκαν αμέσως στα επίσημα σημεία επαφής, στα κράτη μέλη, για την ανάληψη της ενδεδειγμένης δράσης.

Στο Λευκό Βιβλίο για την ασφάλεια των τροφίμων(1), η Επιτροπή επιβεβαίωσε εκ νέου την πρόθεσή της να εξασφαλίσει πλήρη διαφάνεια σε όλα τα θέματα που αφορούν την ασφάλεια των τροφίμων και ειδικότερα να διευρύνει τον ήδη επιτευχθέντα βαθμό διαφάνειας, δημοσιεύοντας επιστημονικές γνώμες, εκθέσεις επιθεώρησης, εκθέσεις παρακολούθησης και ανάλογη τεκμηρίωση.

Η Επιτροπή συμφωνεί ότι η λειτουργία τουφιστάμενου συστήματος δύναται να βελτιωθεί σύμφωνα με τις προτάσεις που περιγράφονται συνοπτικά στο λευκό βιβλίο για την ασφάλεια των τροφίμων. Ο αυξημένος αριθμός περιπτώσεων ταχείας προειδοποίησης συνδέεται, αφενός, περισσότερο με τον αυξανόμενο αριθμό φυτοφαρμάκων για τα οποία καθορίστηκαν χαμηλότερα όρια αναλυτικής ανίχνευσης (μηδενικά), παρά με την έλλειψη στοιχείων για τα φυτοφάρμακα και, αφετέρου, στην θέσπιση ορίων καταλοίπων για προϊόντα για τα οποία δενπήρχαν προγενέστερα ρυθμίσεις. Όλα τα προϊόντα φυτοπροστασίας που χρησιμοποιούνται επί του παρόντος στην Κοινότηταπόκεινται στις αυστηρές απαιτήσεις σχετικά με την ασφάλεια, οι οποίες προβλέπονται στην οδηγία 91/414/ΕΟΚ του Συμβουλίου της 15ης Ιουλίου 1991, σχετικά με τη διάθεση προϊόντων φυτοπροστασίας στην αγορά(2). Οι διατάξεις της περιλαμβάνουν επίσης την ανάγκη εφαρμογής μιας ενδεδειγμένης αναλυτικής μεθόδου για την ανίχνευση καταλοίπων πριν από την χορήγηση εγκρίσεων από τα κράτη μέλη. Οι εν λόγω μέθοδοι αφορούν όλο και περισσότερο πολλαπλά κατάλοιπα και επιτρέπουν την ανίχνευση ευρέως φάσματος φυτοφαρμάκων. Δεδομένου ότι, τόσο οι μέθοδοι για πολλαπλά κατάλοιπα όσο και οι ειδικές αναλυτικές μέθοδοι, είναι διαθέσιμες, εφαρμόσιμες και πρακτικά χρησιμοποιούνται από τις κανονιστικές αρχές στα κράτη μέλη, και λαμβανομένωνπόψη των αποτελεσμάτων από τα εθνικά και τα συντονιζόμενα από την Κοινότητα προγράμματα παρακολούθησης για τα κατάλοιπα φυτοφαρμάκων στα σιτηρά και τα οπωροκηπευτικά, η Επιτροπή δεν είναι της γνώμης ότι η έρευνα για κατάλοιπα προϊόντων φυτοπροστασίας έχει αποδειχθεί αναποτελεσματική. Η μη ανίχνευση καταλοίπων είναι πιθανότερο να αποτελέσει ένδειξη ότι δενπάρχουν κατάλοιπα, παρά ότι οι μέθοδοι είναι ανεπαρκείς. Συνεπής με την άποψή της ότι απαιτείται διαφάνεια στον τομέα της ασφάλειας των τροφίμων, η Επιτροπή δημοσιεύει κάθε έτος στο Διαδίκτυο Internet τα αποτελέσματα των ετήσιων, ειδικών και συντονιζόμενων από την Κοινότητα προγραμμάτων παρακολούθησης για την ανίχνευση καταλοίπων φυτοφαρμάκων στα σιτηρά, καθώς και τις εκθέσεις των επιθεωρήσεων παρακολούθησης, οι οποίες συντάσσονται από τηνπηρεσία της για τα τρόφιμα και τα κτηνιατρικά προϊόντα.

Η Επιτροπή δεν προτίθεται επί του παρόντος να προτείνει την καθιέρωση, σε κοινοτική κλίμακα,ποχρεωτικού διαβατηρίου σήμανσης των φυτοφαρμάκων που χρησιμοποιούνται στην παραγωγή τροφίμων. Προς το παρόν δύο μόνο κράτη μέλη εφαρμόζουνποχρεωτικά προγράμματα που προβλέπουν την καταγραφή των χρήσεων φυτοφαρμάκων στις γεωργικές εκμεταλλεύσεις.

(1) COM(1999)719 τελικό.

(2) ΕΕ L 230 της 19.8.1991.